Muistisairaan hoitopolku Riihimäen seudulla
Thure, Terhi; Blomberg, Anu (2014)
Blomberg_Anu_Thure_Terhi.pdf (767.5Kt)
Thure, Terhi
Blomberg, Anu
http://urn.fi/URN:NBN:fi:amk-201405065991
Tämän opinnäytetyön tavoitteena oli palveluiden näkyvyydellä mahdollistaa muistisairaalle arvokas loppuelämä sekä hyvä hoito oikeaan aikaan. Palveluiden löydettävyys mahdollistaa tämän toteutumisen. Opinnäytetyön tarkoituksena oli kuvata muistisairaan hoitopolkua Riihimäen seudun terveyskeskuskuntayhtymän internet-sivuilla muistisairaita ja heidän omaisiaan varten ja tuottaa tietoa muistisairaanhoitopolusta ja sen sisällöstä hoitotyön kehittämistä varten.
Muistisairaan hoitopolku valittiin työn aiheeksi kiinnostavuutensa ja ajankohtaisuutensa vuoksi. Ikääntyvien ihmisten määrä lisääntyy, jolloin yhä useammat ihmiset sairastuvat muistisairauteen. Tämä tuo haastetta muistisairaan hoidon ja palvelun järjestämiseen.
Työn teoriaosuudessa käsiteltiin yleisesti muistisairas asiakas, yleisimmät muistisairaudet, lait ja suositukset sekä muistisairaan hoitopolku. Opinnäytetyön toiminnallisessa osuudessa käytettiin tiedonkeruuvälineenä fokusryhmähaastattelua, joka toteutettiin tammikuussa 2014. Fokusryhmähaastatteluun osallistui kolme Riihimäen seudun muistiasiantuntijaa.
Opinnäytetyön tulosten perusteella Riihimäen seudun kunnissa on pääsääntöisesti samanlaiset palvelut muistisairaille ja heidän omaisilleen. Eroavaisuutena oli taajamissa ja taajamien ulkopuolella asuvien muistisairaiden palvelujen järjestäminen kotiin. Taajamissa asuville muistisairaille on helpommin järjestettävissä tarvittavat ympärivuorokautiset palvelut kotiin, jolloin kotona asuminen on mahdollista pidempään.
Toiminnallisen opinnäytetyön tuotoksena tehtiin ohjeet muistisairaan hoitopolusta Riihimäen seudun terveyskeskuksen kuntayhtymän internet-sivuille. Ohjeissa kuvataan muistisairaan hoitoa ja palveluita Riihimäen seudulla. Ohjeissa on myös ajan tasalla olevat yhteystiedot mistä muistisairas ja hänen omaisensa saavat lisätietoa palveluista.